
A N U N Ț
	


	Spitalul Clinic de Ortopedie Traumatologie și TBC Osteoarticular “FOIŞOR”, Bd.Ferdinand nr.35-37, sector 2, organizează examen/concurs, în conformitate cu prevederile HGR nr.1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, Legea-cadru 153/2017 privind salarizarea personalului plătit din fonduri publice, pentru ocuparea următorului  post vacant:

	Nr. posturi 
	Denumire post
	Nivelul postului  
	Secție/Laborator/ Compartiment/ Birou /Serviciu
	Perioada și durata timpului de lucru
	Nedeterminată/ determinată

	1
	Economist specialist IA
	S
	Compartimentul Financiar-Contabilitate
	 8 ore/zi, 
40 ore/săptămână
	Nedeterminată



CONDIȚII GENERALE DE ÎNSCRIERE LA CONCURS:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din H.G. nr. 1.336/2022.

ACTELE SOLICITATE PENTRU DOSARUL DE ÎNSCRIERE:

	Pentru înscrierea la concurs candidații vor prezenta un dosar de concurs care va conține următoarele documente:
a) formularul de înscriere la concurs, conform modelului prevăzut în anexa nr. 2 la H.G. nr. 1.336/2022, care se va completa la Compartimentul RUNOS;
b)actul de identitate sau orice alt document care atestă identitatea, potrivit legii, aflat în termen de valabilitate în original și copie;
c) certificatul de naștere , în original și copie;
d) certificatul de căsătorie sau a altui document prin care s-a realizat schimbarea de nume, după caz, în original și copie;
e) documente care atestă nivelul studiilor și ale altor acte care atestă efectuarea unor specializări, diploma de bacalaureat precum și copiile documentelor care atestă îndeplinirea condițiilor specifice ale postului, în original și copie;
f) copia carnetului de muncă și/sau adeverința/adeverințele eliberată/eliberate de angajator/angajatori, precum și, după caz, alte documente doveditoare din care să rezulte vechimea în muncă și în specialitatea studiilor;
g) certificat de cazier judiciar sau, după caz, extrasul de pe cazierul judiciar ,in original;
h) certificatul de integritate comportamentală din care să reiasă că nu s-au comis infracțiunile prevăzute la art. 1 alin. (2) din Legea nr. 118/2019, cu modificările ulterioare,in original;
i) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate, cu cel mult 6 luni anterior derulării concursului, in original ;
j) adeverința sau avizul de la medicul psihiatru, in original;
k) curriculum vitae, model comun european.

Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății.

	Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.

	



În cazul nepromovării concursului se vor elibera, pe baza unei cereri adresate conducerii instituției, numai documentele depuse în original (certificat cazier judiciar, adeverința medicală, adeverința sau avizul de la medicul psihiatru precum și certificat de integritate comportamentală).
După încheierea perioadei de înscriere la concurs nu se mai admit documente în vederea completării dosarelor de concurs. 

În conformitate cu art. 32 alin. (1) din H.G. nr. 1.336/2022, concursul constă în următoarele etape:
a) selecția dosarelor de înscriere; 
b) proba scrisă;
c) interviul.

	Proba scrisă constă în redactarea unei lucrări și/sau în rezolvarea unor teste-grilă pe baza bibliografiei de concurs, prin care se testează cunoștințele teoretice necesare ocupării postului vacant. În cadrul interviului se testează abilitățile, aptitudinile și motivația candidatului în raport cu cerințele postului, conform art. 41 din H.G. nr. 1.336/2022.


CONDIŢII SPECIFICE DE ÎNSCRIERE LA CONCURS:

Pentru postul vacant de economist specialist IA (S), în cadrul Compartimentului Financiar-Contabilitate:
· studii universitare de licență absolvite cu diplomă de licență în domeniul științelor economice; 
· minimum 6 ani și 6 luni vechime în specialitatea studiilor.


Pentru postul vacant mai sus menționat actele necesare înscrierii la concurs se depun la Compartimentul RUNOS al spitalului în termen de 10 zile lucrătoare de la data afișării anunțului, conform art. 34 din H.G. nr. 1.336/2022;














CALENDARUL DE DESFĂȘURARE A CONCURSULUI:

	Denumire post
	Nivel post  
	Secția
	Perioada depunerii dosarelor/ ora
	Data și ora desfășurării probei scrise/clinice sau practice
	Locul desfășurării concursului
	Termen afișare rezultate
	Termen depunere contestații

	Economist specialist IA
	S
	Compartimentul Financiar-Contabilitate
	14.10.2026-
27.10.2026
Ora 13
	Proba scrisă: 04.11.2026 
ora 9.00

Proba  interviu: 
06.11.2026 
ora 09.00
	Spitalul Clinic de Ortopedie
Traum. și TBC Osteo. Foișor
	Selecție dosare: 28.10.2026 
ora 14.00

Proba scrisă: 04.11.2026 
ora 15.00

Proba  interviu: 06.11.2026 
ora 15.00

Rezultate finale:
10.11.2026
ora 14.00
	Contestație selecție dosare: 29.10.2026 
ora 14.00

Contestație proba scrisă: 05.11.2026 
ora 14.00

Contestație proba  interviu: 09.11.2026 
ora 14.00



	
	
	
	
	
	

	
	Pentru fiecare probă a concursului punctajul este de maxim 100 de puncte.

Pentru a fi declarați admiși, candidații trebuie să obțină la fiecare probă minimum 50 de puncte.

Promovarea probei scrise este obligatorie pentru susținerea  probei următoare.
	
	
	
	

	
	
	
	
	
	


Termenele de soluționare a contestațiilor și de afișare a rezultatelor acestora se stabilesc cu respectarea prevederilor H.G. nr. 1.336/2022, cu modificările și completările ulterioare.








BIBLIOGRAFIE
CONCURS ORGANIZAT PENTRU OCUPAREA POSTULUI VACANT DE
ECONOMIST SPEC. IA – COMPARTIMENTUL FINANCIAR CONTABILITATE


1.	Legea nr.95/2006, M.Of.372/28.04.2006, privind reforma in domeniul sănătății, actualizata:
2.	Legea nr.500/2002, M.Of.597/13.08.2002, a finanțelor publice, actualizata; 
3.	LEGEA nr. 82 din 24 decembrie 1991 a contabilității - Republicata cu modificările si completările ulterioare;
4.	LEGEA nr. 98 din 19 mai 2016 privind achizițiile publice;
5.	LEGE nr. 273 din 29 iunie 2006 privind finanțele publice; 
6.	HOTĂRÂRE nr. 395 din 2 iunie 2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice;
7.	OMFP nr.1792/2002, pentru aprobarea Normelor metodologice privind angajarea, lichidarea ordonanțarea si plata cheltuielilor instituțiilor publice, precum si organizarea, evidenta si raportarea angajamentelor bugetare si legale, actualizat; 
8.	ORDIN nr. 1043 din 16 iulie 2010 privind aprobarea Normelor metodologice pentru elaborarea bugetului de venituri și cheltuieli al spitalului public;
9.	ORDIN nr. 2634 din 5 noiembrie 2015 privind documentele financiar-contabile;
10.	ORDIN nr. 1917 din 12 decembrie 2005 pentru aprobarea Normelor metodologice privind organizarea și conducerea contabilității instituțiilor publice, Planul de conturi pentru instituțiile publice și instrucțiunile de aplicare a acestuia;
11.	OG nr.119/1999, privind controlul intern si controlul financiar preventiv, cu modificările si completările ulterioare, republicata in M.Of.799/12.11.2003, actualizata; 
12.	HGR nr.841/1995, M.Of.253/07.11.1995, privind procedurile de transmitere fără plata si de valorificare a bunurilor aparținând instituțiilor publice, actualizata;
13.	OMFP nr.2861/2009, M.Of.704/20.10.2009, pentru aprobarea Normelor privind organizarea si efectuarea inventarierii elementelor de natura activelor, datoriilor si capitalurilor proprii, actualizat; 
14.	ORDONANŢĂ nr. 81 din 28 august 2003 privind reevaluarea și amortizarea activelor fixe aflate în patrimoniul instituțiilor publice, modificata si completata prin OUG 103/2007, aprobata prin Legea 79/2008;
15.	ORDIN nr. 923 din 11 iulie 2014 pentru aprobarea Normelor metodologice generale referitoare la exercitarea controlului financiar preventiv și a Codului specific de norme profesionale pentru persoanele care desfășoară activitatea de control financiar preventiv propriu - REPUBLICARE*);
16.	ORDONANŢĂ DE URGENŢĂ nr. 158 din 17 noiembrie 2005 privind concediile și indemnizațiile de asigurări sociale de sănătate;
17.	ORDIN nr. 1801 din 25 martie 2020 pentru aprobarea componenței, a modelelor și a normelor metodologice de elaborare a rapoartelor privind situațiile financiare, a rapoartelor privind notele la situațiile financiare și alte rapoarte/anexe trimestriale și anuale generate din sistemul național de raportare – Forexebug;
18.	ORDIN nr. 15 din 5 ianuarie 2018 pentru aprobarea Normelor de aplicare a prevederilor Ordonanței de urgență a Guvernului nr. 158/2005 privind concediile și indemnizațiile de asigurări sociale de sănătate;


Relații suplimentare privind desfășurarea concursului/examenului se obțin de la Compartimentul RUNOS al spitalului, tel.021.252.00.57/134.





MANAGER INTERIMAR
Dr.Dragosloveanu Șerban

SPITALUL CLINIC DE ORTOPEDIE - TRAUMATOLOGIE Sl TBC OSTEOARTICULAR “FOISOR” BUCURESTI

“INALTA TEHNOLOGIE, CALITATE, MEREU APROAPE DE PACIENT!”
Adresa: Bd. Ferdinand nr. 35-37, Sector 2 | Telefon: +40 21 252 0057 | Fax:+4021252 1387
Email: contact@foisor.ro | Website: www.foisor.ro

